Preferències del gestor de fitxers
Anterior |  | Següent

## Preferències del gestor de fitxers

Empreu el diàleg Preferències del gestor de fitxers per fixar les preferències del gestor de fitxers `Thunar`. Per obrir el diàleg de preferències, seleccioneu Edita → Preferències… a la barra de menú, o feu clic al botó de Gestor de fitxers en el gestor d'ajustaments de Xfce.

El diàleg de Preferències del gestor de fitxers es divideix en quatre pàgines, cadascuna de les quals te mostra diferents opcions que es descriuen en seccions separades més endavant. Bàsicament podeu fixar les preferències de les següents categories:

- Els paràmetres per defecte de visualització.

- Els paràmetres per defecte de la subfinestra lateral.

- El comportament de les finestres del gestor de fitxers.

- Els opcions avançades del gestor de fitxers.

Thunar també permet un bon grapat de les anomenades Opcions amagades, que controlen un bon nombre de funcionalitats avançades del gestor de fitxers, però que no s'han inclòs en les preferències per mantenir aquest diàleg simple. El fitxer `README.thunarrc` que es distribueix amb Thunar descriu totes aquestes opcions amagades en detall.

### Preferències de visualització

Podeu especificar el tipus de vista per defecte, seleccionar opcions d'ordenació i de visualització. També podeu especificar si es mostraran miniatures pels tipus de fitxers que ho permetin.

Visualització de directoris nous

  Selecciona la visualització per defecte de les carpetes. Quan obriu una finestra nova, el contingut es mostrarà amb el tipus de visualització que hageu seleccionat. Aquesta pot ser vista d'icones, la vista de llistat detallat o la vista de llistat compacte. També podeu seleccionar Darrera vista activa per emprar el mateix tipus de visualització que veu emprar en la darrera finestra activa.

Situar les carpetes abans que els fitxers

  Seleccioneu aquesta opció per llistar les carpetes abans que els fitxers al ordenar una carpeta.

Mostrar miniatures

  Seleccioneu aquesta opció per mostrar les miniatures dels fitxers d'imatges així com els d'altres tipus que ho suportin. El gestor de fitxers desa la miniatura de cada fitxer en un directori ocult `.thumbnails` en la carpeta arrel de l'usuari.

  Veieu “Miniaturitzadors” si voleu ampliar la funcionalitat bàsica que dona `Thunar` per més tipus de fitxers.

Text al costat de les icones

  Seleccioneu aquesta opció si voleu que el text de la icona dels elements en la vista d'icones es vegi al costat de la icona en lloc de sota seu.

### Subfinestra lateral

Podeu seleccionar les opcions de la subfinestra de dreceres i la de la subfinestra en arbre

La subfinestra lateral pot mostrar tant la llista de dreceres a les carpetes del vostre sistema de fitxers, l'opció per defecte, com una vista en arbre del vostre sistema de fitxers. Aquesta pàgina us permet seleccionar la mida de les icones per les dreceres i l'arbre. També podeu indicar si es mostraran els distintius.

Mida d'icones

  La mida de les icones mostrades a la subfinestra, el rang va de Molt petita (al voltat de 16x16 píxels) fins a Molt gran (al voltat de 128x128 píxels).

Mostrar les icones de distintius

  Seleccioneu aquesta opció per mostrar els distintius de les carpetes a la subfinestra lateral. Podeu assignar distintius en el diàleg Propietats. Seleccioneu una carpeta a l'àrea principal i seleccioneu al menú principal Fitxer → Propietats…, o feu clic-dret a la carpeta i seleccioneu Propietats… al menú contextual.

### Preferències de comportament

Podeu seleccionar el comportament del gestor de fitxers amb el que preferiu interactuar.

Només un clic per activar els elements

  Seleccioneu aquesta opció per executar l'acció per defecte d'un element quan es cliqui. Quan aquesta opció està seleccionada, i apunteu a un element, el títol de l'element quedarà subratllat i es seleccionarà automàticament després d'un curt període de temps.

  El retard es pot configurar a sota de l'opció. També podeu deshabilitar la selecció automàtica d'element si moveu el selector a la posició de més a l'esquerra.

Doble-clic per activa elements

  Seleccioneu aquesta opció per fer l'acció per defecte d'un element quan feu doble-clic en ell, i per seleccionar-lo fent només un clic.

### Preferències avançades

Podeu controlar les opcions avançades del gestor de fitxers.

Permisos de les carpetes

  Seleccioneu l'acció que s'executarà quan canvieu els permisos d'una carpeta en el diàleg de Propietats. Podeu seleccionar que `Thunar` us ho pregunti cada cop que canvieu els permisos d'una carpeta, fixar els permisos per defecte només a la carpeta o fixar-los a la carpeta i al seu contingut.

Gestió de volums

  Si `Thunar` s'ha instaŀlat amb compatibilitat per HAL i el paquet `thunar-volman` està instaŀlat, podeu habilitar la gestió de volums integrada. Veieu “Gestió de dispositius i mitjans extraïbles” pels detalls sobre aquesta funcionalitat.

Anterior |  | Següent
Ús de mitjans extraïbles | Inici | Parametrització de Thunar